# Упутство за Мејтово програмче сензора и2.1

## Увод

### Мејтово програмче сензора

Мејтово програмче сензора са 3 укључена сензора.

Мејтово програмче сензора пружа пригодан начин за праћење исправности вашег рачунара у једноставном приказу на радној површи.

Велики број сучеља сензора је подржан, која треба да буду подешена пре додавања Мејтовог програмчета сензора на панел:

- АЦПИ термалне зоне, путем АЦПИ модула Линукс језгра

- Модули Линуксовог језгра i2c

  - Путем „sysfs“ система датотека и „i2c“ модула достављених непосредно са језгром (kernel 2.6)

  - Путем „proc“ система датотека и „i2c“ модула из пакета „lm_sensors“ и „i2c“ (kernel 2.4)

  - Путем библиотеке „libsensors“ достављене са пакетом „lm_sensors“

- Модул i8k Линукс језгра (за преносне рачунаре Dell Inspiron).

- Модул ibm-acpi Линукс језгра (за преносне рачунаре IBM).

- Модули „PowerPC“ Линукс језгра „therm_adt746x“ и „therm_windtunnel“.

- Модул „iMac G5 Windfarm“ Линукс језгра.

- Позадинац „hddtemp“ за читање температура са S.M.A.R.T. опремљеним дисковима.

- Модул Omnibook Линукс језгра. (за HP и Toshiba Satellite преносне рачунаре)

- НВИДИА графичке картице путем „libNVCtrl“-а (достављене са „nvidia-settings).

Да додате Мејтово програмче сензора на панел кликните десним тастером миша на панел да отворите искочни изборник панела, затим изаберите „ Додај на панел Праћење хардверских сензора “.

## Употреба

Када први пут додате Мејтово програмче сензора на панел, програмче ће потражити све доступне сензоре за праћење, и приказаће осетљиви основни сензор ако га нађе (као што је температура процесора).

Већина корисника ће тада желети да прилагоде приказ према својој жељи, што може бити урађено путем ставке изборника „ Поставке “ (видите sensors-applet-preferences).

## Поставке

Да подесите Мејтово програмче сензора, десни клик на програмче, затим изаберите „Поставке“ из искочног изборника.

Прозор Поставке садржи следеће одвојене одељке:

- sensors-applet-general-options

- sensors-applet-sensors

## Опште опције

Прикажи сензоре у панелу као

- Овом опцијом можете да изаберете да ли ћете приказати сензоре на панелу са њиховим натписима или иконицу са њиховим вредностима, или без одредника за сваки сензор и приказати само њихове вредности, или једноставно приказати иконицу за сваки сензор. Такође можете приказати график за сваки сензор, приказујући напредак вредности сензора кроз време.

  Основно: иконица са вредношћу.

Омиљени положај вредности сензора

- Сензори могу бити приказани са њиховим вредностима поред њихових иконица/натписа, или са вредношћу приказаном испод иконица/натписа.

  Основно: иза натписа / иконица.

  Ако нема довољно простора на панелу за коришћење захтеваног положаја, тада ће бити коришћен најбољи положај како би се осигурала видљивост елемената свих сензора.

Величина графика (тачкица)

- Приликом приказивања сензора као графика, величина графика поставља ширину графика (када се приказују на горњем или доњем панелу) или висину графика (када се приказују на левом или десном панелу).

  Основно: 42 тачкице.

Температурна лествица

- Овде можете одредити коју ћете лествицу користити за сензоре температуре (Келвине, Фаренхајте или Целзијусе).

  Основно: Целзијус.

Период освежења

- Колико ће често бити освежавана вредност сваког сензора приказаног на панелу.

  Основно: 2 секунде.

Прикажи обавештења

- Ако је укључено, Мејтово програмче сензора ће приказати обавештења кориснику када дође до алармних услова.

  Основно: Укључено.

  Аларми за појединачне сензоре морају такође бити укључени.

## Сензори

Картица „Сензори“ у прозору поставки даје опције за подешавање сваког појединачног сензора. Сваки сензор је исписан под својим специфичним сучељем, са:

- Непроменљивим ИБ-ом за одређивање сензора у свом сучељу.

- Иконицом коју корисник може изабрати за препознавање сензора на панелу.

- Натписом који корисник може уредити за препознавање сензора на панелу.

- Са штиклир кућицом која омогућава кориснику да укључи / искључи праћење и приказ сензора на панелу.

Дугме „Особине“ омогућава да одређени сензор буде још детаљније подешен, обезбеђујући засебно прозорче за ту сврху. (видите sensors-applet-sensor-config-dialog)

### Својства сензора

Сваки сензор се може подесити са бројним опцијама, укључујући могућност сразмеравања вредности сензора, извршавања аларма ако се достигне одређена ниска или висока вредност. Иконица сензора се такође може изабрати ако се захтева. Високе и ниске вредности се користе за сразмеаравње приказа графика, као и за постављање боје за термометар приказан у иконицама сензора температуре.

Вредност сензора се може линеарно променити дозвољавајући кориснику да наведе множитеља и померај за сваки сензор. Након читања вредности сваког сензора, иста се прво множи „множитељем“ и сабира са „померајем“ да би се добила крајња вредност.

Множитељ вредности сензора

- Ова опција омогућава кориснику да наведе множитеља вредности сензора.

  Основно: 1.0

Померај вредности сензора

- Ова опција омогућава кориснику да наведе померај вредности сензора.

  Основно: 0.0

Доња вредност сензора

- Вредност при којој ће се окинути аларм ако сензор падне испод ове вредности. Ова вредност се такође користи за сразмеравање приказа иконица графика и температуре.

  Основно: зависно од врсте сензора

Горња вредност сензора

- Вредност при којој ће се окинути аларм ако сензор оде преко ове вредности. Ова вредност се такође користи за сразмеравање приказа иконица графика и температуре.

  Основно: зависно од врсте сензора

Укључи аларм

- Ова опција омогућава кориснику да укључи праћење аларма за тај сензор. Када се вредност сензора попне изнад или падне испод своје горње или доње вредности, десиће се услов аларма. Ово ће кориснику приказати обавештење (ако је укључено), и извршити одговарајућу наредбу аларма сваке секунде периода понављања аларма.

  Основно: искључено.

  Аларми ће се извршавати само за радне сензоре

Период понављања аларма (сек.)

- Колико често ће се извршавати наредба ларма када постоји услов аларма. Вредност 0 одређује само једно извршавање аларма када се догоди услов аларма.

  Основно: 0 секунди

  Ако су и обавештења укључена, биће приказано обавештење при сваком извршавању аларма и обавестиће корисника да је дошло до услова аларма.

Наредба ниског аларма

- Наредба за извршавање при сваком периоду понављања када је вредност сензора једнака или је изнад горње границе.

  Основно: ништа

Наредба високог аларма

- Наредба за извршавање при сваком периоду понављања када је вредност сензора једнака или је испод доње границе.

  Основно: ништа

  Пуштање звука приликом дешавања аларма

- Можете пустити звук приликом дешавања аларма користећи наредбу „`esdplay`“ која би требало да је доступна као део стандардне инсталације Мејта. (Напомена: Ако ово не ради, можете такође покушати „`aplay`“ који је основни АЛСА пуштач звука).

      esdplay /usr/share/sounds/gnibbles/gobble.wav

Приказиање прозора које обавештава да је дошло до аларма

- Програм „`zenity`“ се може користити за стварање прозорчића који ће се приказивати на корисничким тренутним приказима, и као такав се може користити за стварање искчућих обавештења да је дошло до аларма.

      zenity --warning --title="Sensor Alarm" --text="Sensor Alarm occurred"

  За више информација о Зенитију погледајте документацију Зенитија.

Комбиновање више наредби у једну наредбу аларма

- Више наредби се може извршити једна за другом коришћењем „&&“ за њихово раздвајање. За пуштање звука и приказивање прозорчета путем Зенитија следећа наредба се може користити:

      esdplay /usr/share/sounds/gnibbles/gobble.wav && zenity --warning --title="Sensor Alarm" --text="Sensor Alarm occurred"

Иконица сензора

- Обезбеђује списак доступних иконица од којих корисник може да изабере једну која ће представљати тај сензор.

Боја графика

- Овде можете изабрати боју за приказ графика за сензор.

  Да би се прецизније приказали графици и доња и горња вредност за сензор мора бити исправно постављена.

## О Мејтовом програмчету сензора

Изворно програмче сензора је написао Алекс Мареј (murray.alex@gmail.com). Мејтове програмче сензора је даље развијао тим Мејтових програмера. Да сазнате више о Мејтовом програмчету сензора, посетите Матичну страницу пројекта Мејтовог програмчета сензора.

Да пријавите грешку или дате предлог у вези Мејтовог програмчета сензора или у вези овог упутства, пратите упутства на матичној страници пројекта.

Овај програм се расподељује под условима Гнуове Опште Јавне Лиценце (GNU GPL) како је објављује Фондација Слободног Софтвера; било издања 2 те Лиценце, или (по вашем избору) било којег новијег издања. Примерак ове лиценце можете наћи на овој вези или у датотеци „COPYING“ која је укључена у изворни код овог програма.